ITA Airways

Italia Transporto Aereo S.p.A., kaupallisesti ITA Airways  on Italian kansallinen lentoyhtiö, joka perustettiin Alitalian tilalle. ITA Airways on SkyTeam -allianssin jäsen, ja sen solmukohtana toimii Leonardo da Vincin kansainvälinen lentoasema Roomassa.

 Historia 
Lukuisten tuloksettomien neuvotteluiden eri lento- ja muiden liikenneyhtiöiden kanssa jälkeen Italian valtio otti koronaviruspandemian takia vaikeuksiin joutuneen Alitalian haltuunsa vuonna 2020. Alitalia saneerattiin, ja syntyi ITA. ITA alkoi myydä verkkosivuillaan lippuja ja liittyi SkyTeamiin vuonna 2021. 

Vuoden 2022 alussa kolme liittoumaa, Lufthansa ja MSC, Air France-KLM ja sijoitusyhtö Certares sekä sijoitusyhtiö Indigo Partners, olivat kiinnostuneita ostamaan osuuden ITA Airwaysista. Indigo Partners ei kuitenkaan lopulta tehnyt tarjousta. Keväällä 2023 Italian valtio ja Lufthansa Group sopivat 41 prosentin myymisestä Lufthansalle ja Lufthansa kertoi aikovansa ostaa loput 59% seuraavan kahden vuoden sisällä.

Euroopan komissio hyväksyi kaupan 3. heinäkuuta 2024. Lufthansa ostaa ensin 41% 325 miljoonan euron arvoisessa kaupassa, todennäköisesti vuoden 2024 lopulla. Sen jälkeen se voi kasvattaa osuuden 90 prosenttiin ja viimein vuoteen 2033 mennessä koko yhtiöön. ITA Airwaysista tulee näin kokonaan Lufthansa Groupin omistama. Koko investoinnin arvo on 829 miljoonaa euroa. Kaupan myötä ITA siirtyy todennäköisesti muutaman vuoden sisällä Star Alliance -lentoyhtiöallianssiin, pois Sky Teamista. Kaupan ehtoihin sisältyy useita rajoituksia, joita Euroopan komissio asettaa taatakseen reilun kilpailun, koska Lufthansa Group on jo erittäin suuri toimija Euroopassa.

 Laivasto 
pienoiskuva|ITA Airwaysin Airbus A220-100.
pienoiskuva|ITA Airwaysin Airbus A319-100.
pienoiskuva|ITA Airwaysin Airbus A320-200 laskeutumassa Hampurin lentoasemalle.
pienoiskuva|ITA Airwaysin Airbus A320neo Frankfurtin kansainvälisellä lentoasemalla.
pienoiskuva|ITA Airwaysin Airbus A330-200 nousee Loganin kansainväliseltä lentoasemalta.
pienoiskuva|ITA Airwaysin Airbus A330-900 laskeutumassa Miamin kansainväliselle lentoasemalle.
pienoiskuva|ITA Airwaysin Airbus A350-900 lähdössä Naritan kansainväliseltä lentoasemalta.

Huhtikuussa 2025 laivaston keski-ikä on 6,2 vuotta.
+ ITA Airwaysin laivasto Konetyyppi Lukumäärä Tilauksia HuomautuksiaAirbus A220-10012—Airbus A220-30012—Airbus A319-10010—Airbus A320-20017—Airbus A320neo1919Airbus A321neo72Airbus A330-2005—Airbus A330-900116Airbus A350-90064Yhteensä9931

 Lähteet 

Luokka:Italialaiset lentoyhtiöt